గూగ్లీ

గూగ్లీ, క్రికెట్ ఆటలో, కుడిచేతి లెగ్ స్పిన్ బౌలరు వేసే ఒక రకమైన డెలివరీ. ఇది లెగ్-స్పిన్ బౌలరు వేసే మామూలు డెలివరీకి భిన్నంగా, వ్యతిరేక దిశలో తిరుగుతుంది. గూగ్లీ అనేది ఆఫ్ స్పిన్ డెలివరీల్లో ఒక ప్రత్యేక రకం కాదు. దీనిలో బంతి బౌలర్ చేతి నుండి ఒకసారి బంతి పిచ్ అయ్యే విధంగా ప్రదర్శించబడుతుంది; బదులుగా, ఇది లెగ్ స్పిన్నింగ్ డెలివరీకి వ్యతిరేక దిశలో మారుతుంది (అంటే ఆఫ్ స్టంప్ వైపు కాకుండా లెగ్ స్టంప్ వైపు). దీనిని వ్యావహారికంలో రాంగ్ వన్ అని, బోసీ అని కూడా పిలుస్తారు, బెర్నార్డ్ బోసాంక్వెట్ అనే బౌలరు దీన్ని మొదట వేసినందున బోసీ అనే పేరు వచ్చింది.

 వివరణ 
కుడి|thumb| రెగ్గీ స్క్వార్జ్, గూగ్లీని తన స్టాక్ డెలివరీగా ఉపయోగించడంలో ప్రసిద్ధి చెందాడు
మామూలు లెగ్ బ్రేక్ బంతి, లెగ్ నుండి ఆఫ్ సైడ్ కు స్పిన్ అయి కుడిచేతి వాటం బ్యాటరు నుండి దూరంగా పోతుంది. గూగ్లీ దీనికి వ్యతిరేకంగా, ఆఫ్ సైడ్ నుండి లెగ్ సైడుకు కుడిచేతి బ్యాటరు మీదికి పోతుంది (ఇది ఆఫ్ బ్రేక్ డెలివరీ కంటే భిన్నంగా ఉంటుంది). సాధారణ లెగ్ బ్రేక్ వేసేప్పుడూ మణికట్టు ఉండే స్థితి నుండి అకస్మాత్తుగా తీవ్రంగా వంచి బౌలరు ఈ స్పిన్ మార్పును సాధిస్తాడు. బంతి చేతి నుండి దొర్లినప్పుడు (మామూలు లెగ్ బ్రేక్‌లో లాగానే చిటికెన వేలు దగ్గర నుండి), అది సవ్యదిశలో స్పిన్‌తో (బౌలర్ కోణం నుండి) వెలువడుతుంది. బంతిని సంప్రదాయ లెగ్ బ్రేక్‌గా బౌలింగ్ చేస్తూ కూడా, బంతిని విడుదల చేయడానికి ముందు వేళ్లతో మరింత ముందుకు తిప్పి గూగ్లీని సాధించవచ్చు, . 

మణికట్టు యాక్షను లోని మార్పును నైపుణ్యం కలిగిన బ్యాటర్లు గమనించగలరు. తదనుగుణంగా కొట్టే షాటును మార్చుకోగలరు. తక్కువ నైపుణ్యం కలిగిన బ్యాటర్లు, ఏకాగ్రత కోల్పోయిన వారూ దీన్ని గమనించలేరు. బంతి ఒక దిశలో పోతుందని ఆశిస్తే, అది వేరే దిశలో కదిలి బ్యాటరును పూర్తిగా మోసం చేస్తుంది. బ్యాటర్ లెగ్ బ్రేక్ పడుతుందని ఆశించి, బంతి స్పిన్ అయిన తర్వాత లైన్ వెలుపల ఆడతారు. దీంతో, బంతి ప్యాడ్లకు తగిలి లెగ్ బిఫోర్ వికెట్ (lbw) కావచ్చు. లేదా బ్యాట్, ప్యాడ్‌ల మధ్య నుండి పోయి వికెట్‌లకు తగలవచ్చు లేదా బ్యాట్ అంచుని తాకి క్యాచ్‌కు పోవచ్చు.

లెగ్ స్పిన్ బౌలరు అమ్ములపొదిలో గూగ్లీ ఒక ప్రధాన ఆయుధం. బౌలరు వద్ద ఉన్న అత్యంత ప్రభావవంతమైన, అత్యంత ముఖ్యమైన వికెట్ తీసే బంతుల్లో ఇది ఒకటి. దాని ప్రభావం, అది బ్యాటరుకు కలిగించే ఆశ్చర్యంలో ఉంటుంది కాబట్టి దీన్ని అరుదుగా ఉపయోగిస్తారు.

ఎడమచేతి అనార్థడాక్స్ స్పిన్నర్లు ఎడమ చేతిని ఉపయోగించి గూగ్లీ యాక్షన్‌తో బౌలింగ్ చేస్తారు. ఈ డెలివరీ లెగ్ బ్రేక్ లాగా, లేదా లెఫ్ట్ ఆర్మ్ ఆర్థడాక్స్ స్పిన్నర్ వేసే బంతి లాగా కుడిచేతి వాటం బ్యాటర్ నుండి దూరంగా పోతుంది. గూగ్లీ సూత్రప్రాయంగా ఆఫ్-స్పిన్నర్ వేసే దూస్రాను పోలి ఉంటుంది.

ఛాంబర్స్ డిక్షనరీ ఈ పదం వ్యుత్పత్తిని "సందేహాస్పదం" అని వివరిస్తుంది. 

 మెకానిక్స్ 
లెగ్-స్పిన్నింగ్ డెలివరీ కోసం బంతిని పట్టుకోవడానికి, బంతి అరచేతికి సమాంతరంగా సీమ్‌తో అరచేతిలో ఉంచబడుతుంది. మొదటి రెండు వేళ్లు ఒకదానికొకటి ఎడంగా ఉండి, బంతిని పట్టుకుంటాయి, మూడవ, నాల్గవ వేళ్లు ఒకదానికొకటి దగ్గరగా, బంతికి ఒక వైపు ఆని ఉంటాయి. మూడవ వేలు మొదటి వంపు సీమ్‌ను పట్టుకుని ఉంటుంది. బొటనవేలు, బంతికి ఒక వైపున ఆనుకుని ఉంటుంది గానీ, వత్తిడి కలిగించదు. బంతిని వేసినప్పుడు, మూడవ వేలు బంతిని స్పిన్‌ చేస్తుంది. చేయి కింది నుండి పైకి వచ్చేటపుడు, మణికట్టు కుడి నుండి ఎడమకు వేగంగా తిరుగుతూ బంతిని విడుదల చేస్తుంది. దీంతో బంతికి మరింత స్పిన్‌ వస్తుంది. 

బొటనవేలు, చూపుడు వేలు, మధ్య వేళ్ళ మధ్య బంతిని పట్టుకోవడం మరొక పద్ధతి. బొటనవేలు, చూపుడు వేలు రెండింటి వేలిముద్ర సీమ్‌పై ఉంటుంది. అలాగే మధ్య వేలు మొదటి వంపు కూడా సీమ్‌పై ఉంటుంది. మణికట్టు భ్రమణంతో పాటు, చూపుడు వేలు, మధ్య వేలు బంతికి స్పిన్‌ను ఇస్తాయి. చాలా ఎక్కువ వేగంతో బంతిని స్పిన్ చేస్తాయి.

మరింత సాంప్రదాయికమైన పట్టు లాగానే, అన్ని రకాల డెలివరీల ద్వారా ఒకే రకమైన విజయాన్ని సాధించవచ్చు. మణికట్టు, వేళ్లు కూడా సడలింపుగా ఉండాలి.

 జనాదరణ పొందిన సంస్కృతిలో 
జాన్ బూర్మాన్ 1987 చిత్రం హోప్ అండ్ గ్లోరీలోని ఒక సన్నివేశంలో, డేవిడ్ హేమాన్ రెండవ ప్రపంచ యుద్ధంలో పోరాడటానికి బయలుదేరే ముందు, తన చిన్న కొడుక్కు "గూగ్లీ రహస్యాన్ని" తెలియజేస్తాడు. 

 ఇవి కూడా చూడండి 

 దూస్రా
 ఎడమ చేతి ఆర్థడాక్స్ స్పిన్

 మూలాలు 

వర్గం:క్రికెట్ పదజాలం
వర్గం:బౌలింగు (క్రికెట్)